เรื่องร้องเรียน (แสงสว่าง,เสียงรบกวน,คลอง) วันที่ 2023-01-17 06:41:30 — แขวงบางหว้า เขตภาษีเจริญ จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660002043

ขอให้แก้ไขปัญหาการเสียงดังรบกวนจากการซ้อมดนตรีดุริยางค์ และการปล่อยของเสียลงคลองของโรงเรียนจันทร์ประดิษฐารามวิทยาคม เลขที่ตั้ง 111 แขวงบางด้วน เขตภาษีเจริญ  เนื่องจากผู้ร้องแจ้งว่าโรงเรียนดังกล่าวมีการซ้อมดนตรีดุริยางค์ ในช่วงเวลาประมาณ 20.30 น.ไปจนถึงช่วงเวลาประมาณ 22.00-23.00 น. ที่เป็นช่วงเวลากลางคืน โดยผู้ร้องเห็นว่าช่วงเวลาราชการกลางวันก็มีเสียงดังรบกวนอยู่แล้ว และยังมีการซ้อมดนตรีดุริยางค์ ที่เป็นช่วงเวลากลางคืน ที่รบกวนช่วงเวลานอนของผู้ร้องเป็นอย่างมาก มาเป็นระยะเวลาประมาณ 1 เดือนแล้ว (ผู้ร้องต้องการนอนเร็ว) ซึ่งผู้ร้องเห็นว่าในส่วนของราชการ เวลาก็ควรถึงแค่ 18.00 น. เพราะปัจจุบันเป็นช่วงหน้าหนาวจะมืดเร็ว รวมทั้งผู้ร้องแจ้งว่าการซ้อมดนตรีดุริยางค์ ต้องมีการเปิดทั้งไฟ ทั้งเครื่องปรับอากาศ และที่สำคัญเด็กบางคนมีความกร่าง เขาให้เก็บอุปกรณ์แล้ว ก็ยังเป่าเสียงดังออกมาอยู่ หรือบางทีก็ตีกลองเสียงดังอยู่ ผู้ร้องนอนอยู่จนรู้สึกสะดุ้ง คือไม่ยอมจัดระเบียบให้เด็กนักเรียน รวมทั้งผู้ร้องแจ้งว่าทางโรงเรียนฯ ได้ปล่อยอุจจาระลงสู่คลอง และน้ำสีช่วงเวลาก่อสร้างทางโรงเรียนฯ ก็ปล่อยลงตามคลอง ไม่มีระบบบำบัด ที่ทำให้เป็นเรื่องมลภาวะทางน้ำ และระบบไมโครโฟน เรื่องลำโพง ที่ยังทำให้เสียงเบสดังมาก ช่วยปรับลดด้วย เบื้องต้นผู้ร้องยังไม่เคยติดต่อแจ้งเรื่องไปยังหน่วยงานใด 


//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata